ไทยไร้ป่วยติดอีก 11 คน จากต่างประเทศ
ตระหนกทั่วโลก เฉียดใกล้ 6 ล้าน ยอดดับอินเดียแซงจีนไปแล้วไทยไร้ตาย ไร้ติดโควิด-19 ใน ประเทศ มีแค่ยอดผู้ติดเชื้อไวรัส มหันตภัยที่มาจากต่างประเทศ 11 ราย ส่วนยอดผู้ติดเชื้อทั่วโลกใกล้แตะหลัก 6 ล้านคน เสียชีวิตเกือบ 3.7 แสนคน สหรัฐฯ-บราซิล-รัสเซีย ครองอันดับ 1-2-3 ของผู้ติดเชื้อสูงสุด อินเดียยอดเสียชีวิตแซงจีนต้นตอการระบาด ขณะที่ หลายประเทศเริ่มผ่อนคลายมาตรการล็อกดาวน์ แต่ เกาหลีใต้สั่งปิดโรงเรียนอีกระลอก หลังพบผู้ติดเชื้ออื้อซ่า นิวซีแลนด์เจ๋งเหลือผู้ป่วยโควิดเพียงคนเดียวตัวเลขผู้ติดเชื้อโควิด-19 ในไทย ดีดกลับมาพบถึง 11 รายในวันที่ 29 พ.ค. โดยเป็นผู้ที่เดินทางกลับมาจากคูเวตและอยู่ในสถานกักกันตัวตามมาตรการของกระทรวงสาธารณสุข ถือเป็นการติดเชื้อมาจากนอกประเทศ ส่วนการติดเชื้อรายใหม่ในประเทศยังไม่พบ รวมทั้งไม่มีผู้เสียชีวิตจากโควิด-19 ขณะที่ยอดผู้ติดเชื้อไวรัสมรณะทั่วโลกพุ่งลิ่วทะยานไปถึงเกือบ 6 ล้านคนแล้วป่วยใหม่ 11 คนไร้ติดเชื้อใน ปท.ที่ทำเนียบรัฐบาล เมื่อเวลา 11.50 น. วันที่ 29 พ.ค. นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงว่ามีผู้ป่วยรายใหม่ 11 ราย ทั้งหมดเดินทางกลับมาจากคูเวต และอยู่ในสถานกักตัวของรัฐ เป็นทั้งผู้ป่วยที่มีอาการและไม่มีอาการ ทำให้มียอดผู้ป่วยสะสม 3076 ราย หายป่วยสะสม 2945 ราย ไม่มีรายงานผู้เสียชีวิตเพิ่มเติม ทำให้ยอดผู้เสียชีวิตสะสมยังคงที่ 57 รายไม่มีติดเชื้อดีต่อการผ่อนคลายนพ.ทวีศิลป์กล่าวอีกว่า การไม่มีผู้ติดเชื้อภายในประเทศวันนี้ ถือเป็นสถานการณ์ที่เข้ากับมาตรการในประ เทศไทยที่กำลังจะเข้าสู่การผ่อนคลายในระยะที่ 3 ส่วนสถานการณ์การแพร่ระบาดทั่วโลก มีผู้ติดเชื้อใหม่ 115572 ราย เป็นตัวเลขที่น่าตกใจ ทำให้ตัวเลขผู้ติดเชื้อสะสมอยู่ที่ 5905415 ราย เสียชีวิต 362024 รายชื่นชมนวัตกรรมเจ้าคุณทหารฯนพ.ทวีศิลป์กล่าวต่อว่า พล.อ.ประยุทธ์ จันทร์โอชา นายกฯ กล่าวในที่ประชุม ขอบคุณคณะรัฐมนตรี และหน่วยงานที่เกี่ยวข้อง ที่ร่วมมือควบคุมป้องกันโรคจนผลลัพธ์ออกมาแบบนี้ ทำให้ได้รับคำชมจากต่างประเทศ โดยเช้าวันนี้ (29 พ.ค.) นายกฯ ได้รับชมนวัตกรรมของศูนย์นวัตกรรม สถาบันเทคโนโลยีพระจอมเกล้าเจ้าคุณทหารลาดกระบัง อาทิ รถตู้โมบายล์ swab test ระบบตรวจจับอุณหภูมิด้วยกล้องถ่ายภาพความร้อน เครื่องช่วยหายใจ เครื่องผลิตโอโซนสำหรับฆ่าเชื้อเครื่องมืออุปกรณ์ทางการแพทย์ ตู้ตรวจเชื้อแบบความดันบวก ตู้ตรวจเชื้อแบบความดันลบ และหุ่นยนต์ลำเลียงอาหารและเวชภัณฑ์ นวัตกรรมดังกล่าวสามารถใช้คัดกรองและรักษาผู้ป่วยได้จริง ได้ส่งมอบให้โรงพยาบาลต่างๆทั่วประเทศกว่า 200 แห่ง นายกฯชื่นชมว่าเป็นการสร้างนวัตกรรมลดต้นทุน ต่อไปสามารถต่อยอดได้คาดเริ่มผลิตวัคซีนปลายปี 63อีกด้าน นพ.วิฑูรย์ ด่านวิบูลย์ ผอ.องค์การเภสัชกรรม กล่าวถึงความคืบหน้าการผลิตวัคซีนไข้หวัดใหญ่ชนิดเชื้อตาย 3 สายพันธุ์ โดยใช้เทคโนโลยีไข่ไก่ฟักที่โรงงานผลิตวัคซีนชีววัตถุ ที่ จ.สระบุรี ฝีมือคนไทยว่า จากการนำวัคซีนไปทดสอบทางคลินิกระยะที่ 3 ตั้งแต่เดือน ส.ค.2562 โดยร่วมกับโรงพยาบาลนครพนม ศึกษาวิจัยในอาสาสมัครสุขภาพดี 4284 ราย อายุระหว่าง 18-64 ปี เมื่อวันที่ 26 พ.ค.คณะทำงานด้านกำกับดูแลข้อมูลและความปลอดภัยของการศึกษาวิจัยทางคลินิกของวัคซีนไข้หวัดใหญ่ สรุปความคืบหน้าว่า จากการติดตามความปลอดภัยของอาสาสมัครหลังการให้วัคซีน 28 วันพบว่าวัคซีนมีความปลอดภัย กระตุ้นภูมิคุ้มกันได้ผลเป็นที่น่าพอใจ โดยจะติดตามความปลอดภัยและความสามารถในการกระตุ้นภูมิคุ้มกันของวัคซีนในอาสาสมัครต่อจนครบ 1 ปีตามที่กำหนดในโครงร่างการวิจัย หากผลออกมาเป็นที่พอใจจะขอขึ้นทะเบียนกับสำนักงานคณะกรรมการอาหารและยา คาดว่าจะขึ้นทะเบียนได้ปลายปี 2563 จากนั้นจะเริ่มผลิตภายหลังองค์การอนามัยโลกประกาศสายพันธุ์ของไวรัสไข้หวัดใหญ่ที่คาดว่าจะระบาดในฤดูกาลหน้าเพื่อใช้ในปี 2564ทยอยกลับไทยต่อเนื่องทั้งวันส่วนที่ท่าอากาศยานสุวรรณภูมิ ยังมีกลุ่มคนไทยในต่างประเทศที่ได้รับผลกระทบจากโควิด-19 เดินทางกลับประเทศไทยด้วยเที่ยวบินพิเศษอย่างต่อเนื่องตลอดทั้งวัน ช่วงเช้ามีจากประเทศฝรั่งเศส 28 คน พร้อมกับนักการทูตชาวฝรั่งเศสและผู้ติดตาม รวม 2 คน ช่วงบ่ายเป็นกลุ่มคนไทยจากตุรกี และจอร์เจีย จำนวน 209 คน ในจำนวนนี้พบว่ามีไข้สูง 10 คน เจ้าหน้าที่ด่านควบคุมโรคนำส่งโรงพยาบาล ที่เหลือถูกนำไปกักตัว จากนั้นเวลา 16.58 น. เป็นกลุ่มคนไทยจากสิงคโปร์ 35 คน มีไข้ 2 ราย ตามด้วยกลุ่มคนไทยจากพม่าและชาวเมียนมากับชาวฝรั่งเศส รวม 62 คน พบผู้โดยสารคนไทยมีไข้ 1 คน เที่ยวสุดท้ายเวลา 21.45 น. เป็นคนไทยจากเกาหลีใต้ 62 คนติดเชื้อทั่วโลกใกล้ทะลุ 6 ล้านในส่วนการระบาดของไวรัสโควิด-19 ในพื้นที่ 213 ประเทศหรือดินแดนทั่วโลก สำนักข่าวต่างประเทศรายงานเมื่อวันที่ 29 พ.ค.ว่า ผู้ติดเชื้อรวมทั่วโลกอยู่ที่ 5.93 ล้านคน ผู้เสียชีวิตทั่วโลก 3.62 แสนคน รักษาหายดีแล้ว 2.59 ล้านคน ผู้ติดเชื้อและเสีียชีวิตมากที่สุดในโลกยังอยู่ที่สหรัฐอเมริกาคือ 1.75 ล้านคน และ 1.03 แสนคน ตามลำดับ ส่วนบราซิล มีผู้ติดเชื้อมากเป็นอันดับ 2 ของโลก อยู่ที่ 438238 คน เสียชีวิต 26754 คน รัสเซีย มีผู้ติดเชื้อมากเป็นอันดับ 3 ของโลก อยู่ที่ 387000 คน ผู้เสียชีวิต 4374 คนรพ.ทั่วสหรัฐฯเลิกใช้ยาทรัมป์ส่วนกรณีองค์การอนามัยโลก (WHO) และรัฐบาลหลายประเทศในยุโรป ระงับการทดลองใช้ยารักษามาลาเรีย ไฮดร็อกซีคลอโรควิน เพื่อรักษาผู้ป่วยติดเชื้อไวรัสโควิด-19 เพราะห่วงเรื่องความปลอดภัยและประสิทธิภาพของยา ภายหลังมีงานวิจัยหลายชิ้นระบุว่า ไม่มีประสิทธิผลทางการ รักษาผู้ติดเชื้อและยังทำให้เกิดภาวะเสี่ยงเสียชีวิตมากขึ้นนั้น วันเดียวกันนี้มีรายงานว่าโรงพยาบาลหลายแห่งทั่วสหรัฐฯ รวมทั้งเครือโรงพยาบาลขนาดใหญ่ที่สุดในรัฐนิวยอร์ก ที่มีโรงพยาบาลในเครือ 23 แห่ง ต่างระบุว่า ได้ยกเลิกใช้ยานี้รักษาผู้ติดเชื้อไวรัสมรณะแล้ว เพราะห่วงเรื่องความปลอดภัยและยึดตามผลงานวิจัยดังกล่าว ซึ่งก่อนหน้านี้ ประธานาธิบดีโดนัดล์ ทรัมป์ ของสหรัฐฯทั้งสนับสนุนให้ใช้รักษาและกินป้องกันไวรัสโควิด-19 แม้ไม่มีหลักฐานทางวิทยาศาสตร์รับรองสเปนผ่อนคลายสู่ระยะ 2สำหรับภูมิภาคยุโรป ที่สเปนซึ่งมีผู้ติดเชื้อรวม 237906 คน เสียชีวิต 27119 คน ได้มีการผ่อน คลายคำสั่งล็อกดาวน์เพิ่มเติมสู่ระยะ 2 เริ่มในวันที่ 1 มิ.ย. โดยเปิดกว้างมากกว่าระยะแรก อนุญาตให้ประชาชนในพื้นที่กว่า 70% ของประเทศรวมทั้งเมืองบาเลนเซีย และพื้นที่ส่วนใหญ่ของแคว้นคาตาลัน เข้าโรงภาพยนตร์ โรงละคร ศูนย์การค้า ชายหาดและอื่นๆ ได้ แต่อนุญาตแบบจำกัดและต้องเว้นระยะห่างทางสังคม แต่การผ่อนคลายระยะ 2 ไม่ครอบคลุมเมืองบาร์เซโลนาและกรุงมาดริด ส่วนอังกฤษมีผู้ติดเชื้อรวม 269127 คน ผู้เสียชีวิตรวม 37839 คน อิตาลี มีผู้ติดเชื้อรวม 231732 คนผู้เสียชีวิต 33142 คน และฝรั่งเศสมีผู้ติดเชื้อรวม 149071คน ผู้เสียชีวิต 28662 คนออสซีปรับกฎการเข้าโบสถ์ที่ออสเตรเลีย ซึ่งมีการผ่อนปรนมาตรการล็อกดาวน์ตามลำดับ มุขมนตรีรัฐนิวเซาท์เวลส์ ที่มีนครซิดนีย์เป็นเมืองเอก อนุญาตให้ผู้คนเข้าโบสถ์ได้จาก 10 คนเป็น 50 คน เท่ากับที่อนุญาตให้ผู้คนเข้าร้านอาหาร บาร์และคาเฟ่ เริ่มมีผลวันที่ 1 มิ.ย. หลังได้รับร้องเรียนจากอาร์คบิชอฟแห่งนครซิดนีย์ ที่เรียกร้องให้เจ้าหน้าที่ปฏิบัติต่อหรือใช้มาตรการกับโบสถ์เช่นเดียวกับบาร์และคาเฟ่ ด้านนิวซีแลนด์เหลือผู้ป่วยติดเชื้อไวรัสมรณะเพียง 1 คน รักษาตัวที่โรงพยาบาลและไม่พบผู้ติดเชื้อรายใหม่ตลอดสัปดาห์นี้เกาหลีใต้สั่งปิด ร.ร.อีกระลอกทางด้านเกาหลีใต้ซึ่งกลับมาตรวจพบการระบาดเป็นกลุ่มรอบใหม่ในกรุงโซลและพื้นที่โดยรอบ ช่วงสัปดาห์นี้ และพบผู้ติดเชื้อรายใหม่ 58 คน ทำให้ต้องปิดโรงเรียนมากกว่า 250 แห่ง ที่อยู่ใกล้พื้นที่ระบาดเป็นกลุ่มดังกล่าว แม้เพิ่งเริ่มเปิดเรียนแบบเป็นขั้นตอนทั่วประเทศ เมื่อ 2-3 วันก่อน โดยให้สอนทางออนไลน์แทน ส่วนโรงเรียนที่เปิดได้ต้องยึดมาตรการเว้นระยะห่าง จำกัดจำนวนเด็กเข้าเรียน และมาตรการอื่นๆ ส่วนผู้ติดเชื้อรวมอยู่ที่ 11402 คน ผู้เสียชีวิตรวม 269 คนโตเกียวลดความเข้มงวดขณะที่ประเทศญี่ปุ่น ที่มีผู้ติดเชื้อรวมประมาณ 17000 คน เสียชีวิตประมาณ 900 คน รัฐบาลเพิ่งยกเลิกการประกาศภาวะฉุกเฉินเมื่อต้นสัปดาห์ที่ผ่านมา นางยูริโกะ โคอิเกะ ผู้ว่าการกรุงโตเกียว ประกาศผ่อนคลายมาตรการเข้มงวดเพิ่มเติม ในพื้นที่กรุงโตเกียว เริ่มวันที่ 1 มิ.ย. โดยอนุญาตให้เปิดโรงเรียน สถานที่ออกกำลังกาย โรงละคร และสถานที่อื่นๆใกล้เคียงกันนี้ ทั้งยังระบุว่าสามารถผ่อนคลายเพิ่มอีกได้ ถ้าชาวกรุงโตเกียวร่วมกันยึดมาตรการควบคุมการระบาดอินเดียยอดตายแซงจีนกระทรวงสาธารณสุขอินเดียเผยยอดผู้เสียชีวิต จากไวรัสโควิด-19 เพิ่มเป็น 4706 คน ซึ่งเป็นยอดที่มากกว่าจีน ที่เป็นต้นตอการระบาดเมื่อปลายปีที่แล้ว โดยจีนมีผู้เสียชีวิตรวม 4638 คน ส่วนผู้ติดเชื้อโควิด-19 ในอินเดียอยู่ที่กว่า 160000 คน ผู้ติดเชื้อรวมในจีนอยู่ที่ 82995 คน การพบผู้เสียชีวิตเพิ่มขึ้นแซงหน้าประเทศจีน มีขึ้นขณะอินเดียใกล้ถึงกำหนดบังคับใช้คำสั่งล็อกดาวน์ขั้นที่ 4 และยังไม่แน่ชัดว่ารัฐบาลจะต่ออายุคำสั่งล็อกดาวน์ออกไปอีกหรือไม่ฟิลิปปินส์เริ่มเปิดเมืองทางด้านภูมิภาคอาเซียน ประธานาธิบดีโรดริโก ดูเตร์เต ของฟิลิปปินส์ แถลงยกเลิกคำสั่งล็อกดาวน์ในพื้นที่กรุงมะนิลา ที่บังคับใช้มาตั้งแต่กลางเดือน มี.ค. ธุรกิจส่วนใหญ่เริ่มเปิดได้ในวันที่ 1 มิ.ย. แต่ระบบขนส่งมวลชนเปิดแค่บางส่วน ด้านโรงเรียน ร้านอาหารแบบนั่งกินที่ร้าน แหล่งท่องเที่ยวยังไม่เปิด ส่วนอินโดนีเซียที่มีผู้ติดเชื้อรวมกว่า 24500 คนผู้เสียชีวิตเกือบ 1500 คน เจ้าหน้าที่อนุญาตชาวมุสลิม เข้าทำละหมาดที่มัสยิดได้แล้วแต่ต้องยึดมาตรการรักษาระยะห่างทางสังคม
ไทยไร้ตาย ไร้ติดโควิด-19 ใน ประเทศ มีแค่ยอดผู้ติดเชื้อไวรัส มหันตภัยที่มาจากต่างประเทศ 11 ราย ส่วนยอดผู้ติดเชื้อทั่วโลกใกล้แตะหลัก 6 ล้านคน เสียชีวิตเกือบ 3.7 แสนคน
โควิด-19,ข่าวหน้า1,ไวรัสโคโรนา,COVID-19,ยอดผู้ติดเชื้อโควิด-19,วัคซีน,ข่าววันนี้,สุขภาพ